Návrh nariadenie rady o upravení kvót výlovu tresky škvrnitej v Baltskom mori (podoblasti 25-32, vody ES), ktoré sa majú prideliť Poľsku od roku 2008 do roku 2011 /* KOM/2008/0088 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 13.3.2008 KOM(2008) 88 v konečnom znení Návrh NARIADENIE RADY o upravení kvót výlovu tresky škvrnitej v Baltskom mori (podoblasti 25-32, vody ES), ktoré sa majú prideliť Poľsku od roku 2008 do roku 2011 (predložená Komisiou) DÔVODOVÁ SPRÁVA KONTEXT NÁVRHU - Ciele návrhu Cieľom tohto návrh je poskytnúť pravidlá a podmienky odpočtu množstva tresky škvrnitej vyloveného v roku 2007 v podoblastiach 25-32 nad kvótu výlovu tresky škvrnitej pridelenú Poľsku . - Všeobecný kontext Nariadením Rady (ES) č. 1941/2006 z 11 decembra 2006, ktorým sa na rok 2007 stanovujú rybolovné možnosti a súvisiace podmienky pre určité zásoby rýb a skupiny zásob rýb uplatniteľné v Baltskom mori[1], sa stanovuje kvóta na množstvo tresky škvrnitej, ktoré sa môže vyloviť v Baltskom mori plavidlami plaviacimi sa pod vlajkou Poľska v roku 2007. V nariadení Rady (EHS) č. 2847/93 z 12. októbra 1993, ktorým sa zriaďuje kontrolný systém spoločnej politiky rybolovu, sa ustanovuje postup, ktorý sa má dodržiavať v prípade prekročenia ročnej rybolovnej kvóty. Podľa oficiálnych údajov o výlove tresky škvrnitej v podoblastiach 25 – 32 v roku 2007 poľskými plavidlami bola vnútroštátna kvóta prekročená o 8 000 t. Na stretnutí Rady pre rybné hospodárstvo dňa 23. októbra 2007 Poľsko uznalo potrebu vypracovania a implementácie akčných plánov s cieľom odstrániť súčasné nedostatky vo svojom vnútroštátnom kontrolnom systéme a riešiť dôvody, ktoré sú na pozadí chybne oznámených alebo neoznámených výlovov tresky škvrnitej v Baltskom mori. Na základe tohto záväzku a potreby riešiť problémy, s ktorými sa Poľsko stretlo pri implementácii spoločnej rybárskej politiky od svojho pristúpenia, ako aj s ohľadom na následky, ktoré by na poľské rybné hospodárstvo malo uplatňovanie článku 5 nariadenia Rady (ES) č. 847/96 v tomto konkrétnom prípade, Komisia vyhlásila, že je pripravená zvážiť pružný prístup k navráteniu množstva, o ktoré bola prekročená kvóta na rok 2007 za predpokladu, že akčné plány a ich implementácia splnia podmienky ku spokojnosti Komisie. Preto Komisia navrhuje, aby sa množstvo, o ktoré sa prekročila kvóta na rok 2007, navrátilo počas obdobia štyroch rokov. Rada by preto mala prijať nariadenie o tom, ako sa množstvo, o ktoré bola prekročená kvóta výlovu tresky škvrnitej v podoblastiach 25 - 32 pridelená Poľsku, odpočíta počas štyroch rokov. To je nevyhnutné na účely odchýlenia sa od článku 5 nariadenia Rady (ES) č. 847/96. - Existujúce ustanovenia v oblasti návrhu Nariadenie Rady (EHS) č. 2847/93 z 12. októbra 1993, ktorým sa zriaďuje kontrolný systém spoločnej politiky rybolovu Nariadenie Rady (ES) č. 847/96 zo 6. mája 1996, ktorým sa zavádzajú dodatočné podmienky pre riadenie celkových prípustných úlovkov (TAC) a kvót presahujúce rok. - Súlad s ostatnými politikami a cieľmi Únie Predložené opatrenia sú navrhnuté v súlade s cieľmi spoločnej politiky rybolovu a zhodujú sa s politikou Spoločenstva v oblasti trvalo udržateľného rozvoja. KONZULTÁCIE SO ZAINTERESOVANÝMI STRANAMI A HODNOTENIE VPLYVU - Konzultácie so zainteresovanými stranami Neuplatňuje sa. - Získavanie a využívanie expertízy Na základe oficiálnych údajov predložených Poľskom za predmetné obdobie sa stanovilo, že kvóta výlovu tresky škvrnitej v podoblastiach 25-32 pridelená Poľsku na rok 2007 bola prekročená o 8000 t. - Hodnotenie vplyvu Neuplatňuje sa. PRÁVNE PRVKY NÁVRHU - Právny základ Právnym základom návrhu je nariadenie Rady (ES) č. 2847/1993, a najmä jeho článok 23 ods. 2. VPLYV NA ROZPOčET Návrh nemá žiadny vplyv na rozpočet Spoločenstva. Návrh NARIADENIE RADY z […], o upravení kvót výlovu tresky škvrnitej v Baltskom mori (podoblasti 25-32, vody ES), ktoré sa majú prideliť Poľsku od roku 2008 do roku 2011 RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2847/1993 z 12. októbra 1993, ktorým sa zriaďuje kontrolný systém spoločnej politiky rybolovu[2], a najmä na jeho článok 23 ods. 2, so zreteľom na návrh Komisie, keďže: 1. V nariadení Rady (ES) č. 1941/2006 z 11. decembra 2006, ktorým sa na rok 2007 stanovujú rybolovné možnosti a súvisiace podmienky pre určité zásoby rýb a skupiny zásob rýb uplatniteľné v Baltskom mori[3], sa Poľsku pridelili kvóty výlovu tresky škvrnitej v Baltskom mori na rok 2007. 2. V nariadení Komisie (ES) č. 804/2007[4] sa ustanovilo, že kvóta výlovu tresky škvrnitej vo východnej časti Baltského mora (podoblasti 25 – 32, vody ES) pridelená Poľsku na rok 2007 sa považuje za vyčerpanú a preto sa od 12. júla 2007 zakazuje výlov tejto populácie v Baltskom mori plavidlami plaviacimi sa pod vlajkou Poľska 3. Komisia na základe informácií, ktoré má k dispozícii, v júli 2007 odhadla, že množstvo tresky škvrnitej vylovenej vo východnej časti Baltského mora (podoblasti 25-32, vody ES) plavidlami plaviacimi sa pod vlajkou Poľska bolo trikrát vyššie ako množstvo, ktoré Poľsko pôvodne nahlásilo. Rybárske plavidlá plaviace sa pod vlajkou Poľska navyše pokračovali vo výlove tejto populácie i po tomto zákaze, čím sa ďalej prekračovala kvóta pridelená Poľsku na rok 2007. 4. Po niekoľkých odborných stretnutiach poľských orgánov s Komisiu, ktorých cieľom bolo stanovenie overeného množstva prekročenia kvóty, oznámilo Poľsko prekročenie kvóty o 8 000 ton. 5. V článku 23 ods. 2 nariadenia (ES) č. 2847/1993 sa stanovuje, že Rada prijíma pravidlá týkajúce sa odpočtu množstiev, ktoré boli vylovené nad ročné kvóty. Tieto pravidlá sa majú stanovovať v súlade s cieľom a stratégiami riadenia spoločnej politiky rybolovu (SPR) a zohľadňovať predovšetkým stupeň prekročenia kvóty a biologický stav príslušných zdrojov. 6. Takéto pravidlá boli vytvorené nariadením Rady (ES) č. 847/96 zo 6. mája 1996, ktorým sa zavádzajú dodatočné podmienky pre riadenie celkových prípustných úlovkov (TAC) a kvót presahujúce rok[5]. Podľa článku 5 uvedeného nariadenia sa množstvá vylovené nad ročné kvóty odpočítajú od kvóty pre tú istú populáciu v nasledujúcom roku. 7. Hlavnými príčinami prekročenia kvóty výlovu tresky škvrnitej plavidlami plaviacimi sa pod vlajkou Poľska sú nedostatočná kontrola a schéma dozoru, ako aj flotila, ktorej potenciál výlovu tresky nie je úmerný rybolovným možnostiam, ktoré sú každoročne prideľované Poľsku Radou. 8. S cieľom komplexne riešiť závažné nedostatky pri implementácii spoločnej politiky rybolovu zo strany Poľska, ktoré mali za následok najmä chybné oznamovanie výlovov tresky škvrnitej vo východnej časti Baltského mora alebo ich neoznámenie, a vyhnúť sa opakovaniu prekročenia kvóty výlovu tresky škvrnitej, ktoré sa vyskytlo v roku 2007, sa Poľsko zaviazalo, že príjme a implementuje akčný plán vrátane okamžitých opatrení zameraných na zlepšenie kontrolných a dozorných systémov, ako aj opatrení zameraných na úpravu kapacity poľskej flotily s cieľom dosiahnuť stabilnú rovnováhu medzi kapacitou a rybolovnými možnosťami pridelených pre výlov tresky škvrnitej v Baltskom mori Poľsku. 9. S ohľadom na tento záväzok, vysokú mieru prekročenia kvóty a na výsledné socioekonomické dosahy okamžitého navrátenia množstva, o ktoré bola kvóta prekročená, je vhodné odchýliť sa od článku 5 nariadenia (ES) č. 847/96 a prijať osobitné pravidlá pre odpočet množstva vyloveného nad kvótu. 10. Množstvo tresky škvrnitej vylovenej Poľskom nad kvótu v roku 2007 by sa preto malo odpočítať od poľskej kvóty v priebehu štyroch rokov tak, aby sa znížil socioekonomický dosah hlavne počas prvého roka. 11. Komisia by mala zhodnotiť implementáciu vnútroštátnych akčných plánov prijatých Poľskom. Ak činnosti a lehoty stanovené v týchto plánoch nie sú dodržané, Rada môže zmeniť pravidlá odpočtu množstiev vylovených nad kvótu. PRIJALA TOTO NARIADENIE: Článok 1 Na účely tohto nariadenia je „množstvo, o ktoré bola kvóta prekročená v roku 2007" množstvo, o ktoré bola kvóta výlovu tresky škvrnitej ( Gadus morhua ) v Baltskom mori (podoblasti 25-32, vody ES) pridelená Poľsku prekročená v roku 2007. Článok 2 Odchylne od článku 5 nariadenia (ES) č. 847/96 sa kvóty výlovu tresky škvrnitej ( Gadus morhua ) v Baltskom mori (podoblasti 25-32, vody ES), ktoré sa majú prideliť Poľsku od roku 2008 do roku 2011, znižujú počas obdobia štyroch rokov takto: a) v roku 2008, zníženie o 10 % z množstva, o ktoré bola kvóta prekročená v roku 2007 a b) v rokoch 2009, 2010 a 2011 zníženie o 30 % z množstva, o ktoré bola kvóta prekročená v roku 2007. Článok 3 1. Poľsko príjme a implementuje vnútroštátne akčné plány týkajúce sa kontroly a reštrukturalizácie flotily, najmä vrátane opatrení zameraných na: 12. posilnenie kontroly rybárskych aktivít, a to hlavne s ohľadom na tú časť flotily, pre ktorú je treska škvrnitá podstatnou časťou úlovku; 13. zlepšenie presadzovania komunitárnych a vnútroštátnych predpisov o ochrane a najmä o obmedzeniach výlovu; 14. úpravu kapacity tej časti flotily, pre ktorú tvorí treska škvrnitá podstatnú časť úlovku. 2. Komisia každý rok zhodnotí implementáciu vnútroštátnych akčných plánov uvedených v ods. 1. Ak sa opatrenia nerealizujú podľa plánu, Rada môže na základe návrhu Komisie zmeniť metódu odpočtu uvedenú v článku 2 písm. a) a b). Článok 4 Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie . Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda/predsedníčka [1] Ú. v. EÚ L 367, 22.12.2007, s. 1. [2] Ú. v. ES L 261, 20.10.1993, s. 1. Nariadenie naposledy zmenené a doplnené nariadením (EÚ) č. 1098/2007 (Ú. v. EÚ L 248, 22.9.2007, s. 1). [3] Ú. v. EÚ L 367, 22.12.2006, s. 1. Nariadenie zmenené a doplnené nariadením Komisie (ES) č. 754/2007 (Ú. v. EÚ L 172, 30.6.2007, s. 26). [4] Ú. v. EÚ L 180, 10.7.2007, s. 3. [5] Ú. v. ES L 115, 9.5.1996, s. 3.